Zápisnica zo zasadnutia obecného zastupiteľstva obce Košolná

 konaného dňa 11.12.2019
Počet poslancov:

7

Prítomní:


5

Neprítomní:

2 (Štefan Belica, Dušan Hornák )

Program: 

1. Otvorenie

2. Určenie zapisovateľa a overovateľov zápisnice

3. Kontrola plnenia uznesení

4. Žiadosti o odkúpenie obecných pozemkov

5. VZN o miestnych daniach a miestnom poplatku za komunálne odpady a drobné stavebné odpady na území obce Košolná
6. VZN o miestnom poplatku za rozvoj
7. Rozpočtové opatrenia 
8. Revitalizácia vnútrobloku – opätovné schválenie uznesenia
9. Informácie o pridelených dotáciách
10. Rôzne

11. Diskusia

12. Záver

K bodu 1. „Otvorenie“
Starosta obce otvoril zasadnutie obecného zastupiteľstva. Privítal a následne oboznámil prítomných s návrhom programu zasadnutia obecného zastupiteľstva. 
Následne prijalo obecné zastupiteľstvo obce Košolná uznesenie č. 83: „Obecné zastupiteľstvo obce Košolná  schvaľuje  program zasadnutia obecného zastupiteľstva podľa pozvánky.
za hlasovalo :

5 poslancov

proti hlasovalo :

žiaden poslanec

zdržal sa hlasovania :
žiaden poslanec

K bodu 2. „Určenie zapisovateľa a overovateľov zápisnice“
Za zapisovateľku zápisnice určil starosta obce pracovníčku obecného úradu p. Leu Loučkovú a za overovateľov zápisnice Mgr. Martina Boboka a Mgr. Adama Kekeláka.
K bodu 3. „Kontrola plnenia uznesení“

Starosta obce vykonal kontrolu plnenia uznesení a konštatoval, že uznesenia sa priebežne plnia.
K bodu 4. „Žiadosti o odkúpenie obecných pozemkov“
Poslancom bola predložená zápisnica/zápis z miestneho zisťovania vykonaného starostom obce PhDr. Martinom Halaksom a predsedom Komisie stavebnej a verejného poriadku p. Dušanom Hornákom. V tejto odporúčajú vyhovieť všetkým trom žiadateľom o odkúpenie obecných pozemkov. Iba v jednej žiadosti navrhujú nepredať pozemok v celej výške, ale ponechať si cca 2 metre pre budúce potreby obce (umiestnenie smetných nádob a pod.) Starosta obce vyzval prítomných o vyjadrenie sa ku každému pozemku osobitne. 
Po vyjadrení názoru každého poslanca OZ prijalo obecné zastupiteľstvo obce Košolná uznesenie č. 84: „Obecné zastupiteľstvo obce Košolná  schvaľuje predaj pozemku – časť parcely č. 305 uvedenej na LV č. 500 podľa osobitného zreteľa a zároveň odporúča žiadateľovi osloviť právnika vo veci vypracovania zámeru o predaji pozemku.
za hlasovalo :

5 poslancov

proti hlasovalo :

žiaden poslanec

zdržal sa hlasovania :
žiaden poslanec
Následne prijalo obecné zastupiteľstvo obce Košolná uznesenie č. 85: „Obecné zastupiteľstvo obce Košolná  schvaľuje predaj pozemku –časť parcely č. 304/1 uvedenej na LV č. 500 podľa osobitného zreteľa a zároveň odporúča žiadateľovi osloviť právnika vo veci vypracovania zámeru o predaji pozemku.
za hlasovalo :

5 poslancov

proti hlasovalo :

žiaden poslanec

zdržal sa hlasovania :
žiaden poslanec

Následne prijalo obecné zastupiteľstvo obce Košolná uznesenie č. 86: „Obecné zastupiteľstvo obce Košolná  schvaľuje predaj pozemku – časť parcely č. 308 uvedenej na LV č. 500 podľa osobitného zreteľa a zároveň odporúča žiadateľovi osloviť právnika vo veci vypracovania zámeru o predaji pozemku.
za hlasovalo :

5 poslancov

proti hlasovalo :

žiaden poslanec

zdržal sa hlasovania :
žiaden poslanec

K bodu 5. „VZN o miestnych daniach a miestnom poplatku za komunálne odpady a drobné stavebné odpady na území obce Košolná“
Návrh VZN o miestnych daniach a miestnom poplatku za komunálne odpady a drobné stavebné odpady na území obce Košolná bol zverejnený na úradnej tabuli obce a zároveň na internetovej stránke 15 dní pred schvaľovaním. Starosta obce PhDr. Martin Halaksa vysvetlil prítomným, že poplatok za vývoz komunálneho odpadu je potrebné navýšiť, nakoľko sa zmenila výška poplatku za uskladnenie odpadov na skládke a obec nesmie vynakladať náklady na vývoz komunálneho odpadu. Tieto musia byť v plnej výške hradené pôvodcami odpadov. 
Po kratšej diskusii prijalo obecné zastupiteľstvo obce Košolná uznesenie č. 87: „Obecné zastupiteľstvo obce Košolná  schvaľuje VZN o miestnych daniach a miestnom poplatku za komunálne odpady a drobné stavebné odpady na území obce Košolná .
za hlasovalo :

5 poslancov

proti hlasovalo :

žiaden poslanec

zdržal sa hlasovania :
žiaden poslanec
K bodu 6. „VZN o miestnom poplatku za rozvoj“
Návrh VZN o miestnom poplatku za rozvoj bol zverejnený na úradnej tabuli obce a zároveň na internetovej stránke 15 dní pred schvaľovaním. Starosta obce PhDr. Martin Halaksa vysvetlil prítomným, že poplatok za rozvoj sa vyberá pri udelení právoplatného stavebného povolenia. V nadväznosti na tieto informácie predložil štúdiu v lokalite Nad Kaplnkou. Táto lokalita je už 5 rokov v Územnom pláne obce Košolná určená ako lokalita na výstavbu. Uviedol, že obec by mohla pri vyrúbení poplatku za rozvoj získať cca 25 00,00 EUR. Tieto finančné prostriedky budú určené na rozvoj obce, konkrétne na budovanie chodníkov, verejného osvetlenia, ciest a podobne. 
Po dlhšej diskusii prijalo obecné zastupiteľstvo obce Košolná uznesenie č. 88: „Obecné zastupiteľstvo obce Košolná  schvaľuje VZN o miestnom poplatku za rozvoj.
za hlasovalo :

5 poslancov

proti hlasovalo :

žiaden poslanec

zdržal sa hlasovania :
žiaden poslanec

K bodu 7. „Rozpočtové opatrenia“
Pracovníčka obce Lea Loučková prečítala prítomným rozpočtové opatrenia č. 5 – 10/2019, ktoré tvoria prílohu č. 1 tejto zápisnice. Mgr. Igor Rábara požiadal o vysvetlenie týchto rozpočtových opatrení. 
Po zodpovedaní viacerých otázok prijalo obecné zastupiteľstvo obce Košolná uznesenie č. 89: „Obecné zastupiteľstvo obce Košolná  schvaľuje rozpočtové opatrenia č. 5 - 8/2019.
za hlasovalo :

5 poslancov

proti hlasovalo :

žiaden poslanec

zdržal sa hlasovania :
žiaden poslanec
A zároveň prijalo obecné zastupiteľstvo obce Košolná uznesenie č. 90: „Obecné zastupiteľstvo obce Košolná  berie na vedomie rozpočtové opatrenia č. 9 - 10/2019.
za hlasovalo :

5 poslancov

proti hlasovalo :

žiaden poslanec

zdržal sa hlasovania :
žiaden poslanec

K bodu 8. „Revitalizácia vnútrobloku – opätovné schválenie uznesenia“
Nakoľko bola obci poskytnutá dotácia na revitalizáciu vnútrobloku s prvkami zelenej infraštruktúry v rámci výzvy IROP-PO04-SC431-2017-16 je potrebné opätovne schváliť uznesenie o predložení žiadosti a o zabezpečení spolufinancovania vo výške 15 000,00 EUR. Pôvodne bolo toto uznesenie schválené v roku 2017. Jedná sa o priestranstvo medzi bytovými domami v smere na obec Dlhá. Po kratšej diskusii prijalo obecné zastupiteľstvo obce Košolná uznesenie č. 91: „Obecné zastupiteľstvo obce Košolná  schvaľuje 

- predloženie ŽoNFP za účelom realizáciu projektu „Revitalizácia vnútrobloku s prvkami zelenej infraštruktúry v obci Košolná " realizovaného v rámci výzvy IROP-PO04-SC431-2017-16, ktorého ciele sú v súlade s platným územným plánom obce a platným programom rozvoja obce;

- zabezpečenie realizácie projektu v súlade s podmienkami poskytnutia pomoci;

- zabezpečenie finančných prostriedkov na spolufinancovanie realizovaného projektu vo výške 15 000,00 EUR;

- zabezpečenie financovania prípadných neoprávnených výdavkov z rozpočtu obce. 

za hlasovalo :

5 poslancov

proti hlasovalo :

žiaden poslanec

zdržal sa hlasovania :
žiaden poslanec

K bodu 9. Informácie o pridelených dotáciách
Starosta obce PhDr. Martin Halaksa informoval prítomných o pridelenej dotácii zo spoločnosti TAVOS, a. s. vo výške 200 000,00 EUR na kanalizáciu 3. etapu – od domu s. č. 163 po ihrisko. Zároveň bola podaná žiadosť na Environmentálny fond na kanalizáciu 3. etapa – ulica „Nad ihriskom“ až po dom smútku vo výške 200 000,00 EUR.
Následne prijalo obecné zastupiteľstvo obce Košolná uznesenie č. 92: „Obecné zastupiteľstvo obce Košolná  berie na vedomie informácie o pridelených dotáciách.

za hlasovalo :

5 poslancov

proti hlasovalo :

žiaden poslanec

zdržal sa hlasovania :
žiaden poslanec

K bodu 10. „Rôzne“
10.1. - „Informácia o pridelených prostriedkoch – DHZO Košolná“
Veliteľ DHZO Košolná Ing. Ľubomír Tollarovič informoval o pridelených prostriedkoch. Konkrétne o protipovodňovom vozíku a vozidle IVECO, ktoré sú obe určené na zásahovú činnosť. Tiež o každoročných dotáciách na nákup osobných ochranných prostriedkov a obuvy pre členov DHZO Košolná. Zároveň podal podnet na odpredaj hasičskej automobilovej striekačky KAROSA 101 L, nakoľko dve automobilové striekačky nie sú pre obec potrebné. Navrhuje z utŕžených prostriedkov zakúpiť 9-miestny automobil pre potreby hasičov. Či už na prepravu družstva na súťaže, tréningy či inú reprezentáciu.

Následne prijalo obecné zastupiteľstvo obce Košolná uznesenie č. 93: „Obecné zastupiteľstvo obce Košolná  berie na vedomie informáciu o pridelených prostriedkoch a schvaľuje predaj cisternovej automobilovej striekačky KAROSA 101 L za najvyššiu možnú sumu.
za hlasovalo :

5 poslancov

proti hlasovalo :

žiaden poslanec

zdržal sa hlasovania :
žiaden poslanec

10.2. – „Informácia o prestavbe hasičskej zbrojnice“
Veliteľ DHZO Košolná informoval prítomných o finančných prostriedkoch určených na rekonštrukciu hasičskej zbrojnice. V prvom kole boli obci poskytnuté finančné prostriedky vo výške 30 000,00 EUR. V druhom kole obec žiadala o dofinancovanie vo výške 13 200,00 EUR. Poskytnuté však boli iba vo výške 4 956,17 EUR.

Starosta obce PhDr. Martin Halaksa poďakoval hasičom za spoluprácu. Vyzdvihol ich prínos pre obec a požiadal poslancov o ústretovosť a spoluprácu aj v nasledujúcich rokoch.
10.3. – „Fungovanie Futbalového klubu Sparta Košolná“

Na zasadnutie obecného zastupiteľstva bol priznaný aj p. Ľuboš Behúl ako zástupca FK Sparta Košolná. Po dlhšej diskusii prijalo obecné zastupiteľstvo obce Košolná uznesenie č. 94: Obecné zastupiteľstvo obce Košolná  odporúča výboru FK Sparta Košolná zvolať členskú schôdzu, kde budú zvolené štruktúry klubu a následné podanie návrhov na konsolidáciu pomerov.

za hlasovalo :

5 poslancov

proti hlasovalo :

žiaden poslanec

zdržal sa hlasovania :
žiaden poslanec

10.4. – „Pódium v kultúrnom dome“
Starosta obce PhDr. Martin Halaksa upozornil prítomných na prasklinu v stene a prepadnutie pódia v KD. Navrhuje stretnutie komisie stavebnej a verejného poriadku priamo v KD, kde budú prerokované možnosti nápravy.
Následne starosta obce poďakoval prítomným za účasť a zasadnutie obecného zastupiteľstva ukončil.

Zapisovateľ zápisnice:  Lea Loučková

Overovatelia zápisnice : 
Mgr. Martin Bobok

v. r.




Mgr. Adam Kekelák

v. r.
PhDr. Martin Halaksa, starosta obce


v. r.
Neoddeliteľnou súčasťou tejto zápisnice je:
Príloha č. 1 – Rozpočtové opatrenie č. 5/2019, 6/2019, 7/2019, 8/2019, 9/2019 a 10/2019

